钦定古今图书集成/明伦汇编/官常典/第425卷 > 北周
## 钦定古今图书集成/明伦汇编/官常典/第425卷 > 北周

北周仿《周官》，置“太府中大夫，掌贡赋货贿，统太府上
士，平准外府诸士，而属于大冢宰。”

按：杜佑《通典》《周官》有太府下大夫，“掌贡赋之贰，受其
货贿之入，颁其货贿于受藏之府。”后周有太府中大
夫，掌贡赋货贿，以供国用，属大冢宰。

太府丞。于《周官》为太府上士之任。《后周》曰太府上士。
《周官》有货人中士、下士。主平定物价。后周曰平准中
士、下士。

《周官》有职币上士、中士，掌邦财之币。又外府中士主
泉藏。有玉府，掌王之金玉兵器之藏。内府中士主货
贿，职内上士主泉货所入。后周曰“外府中士下士。”